|aliraqi|
عدد الرسائل : 4
تاريخ التسجيل : 26/03/2009
|موضوع: العراق واليابان جزء واحد وبلد واحد ((ماكو اي فرق)) الخميس مارس 26, 2009 2:29 am|| |
سلام عليييكم قبل فترة رحت لليابان(جذب) و تعالو شوفوالتشابه ترة ماكو فرق بيناتنا اي والله هاي شبيكم تعالوشوفووووووووووووووووووووووووووو
.1سرعة القطارات باليابان اسرع شي 400 كم بالساعة بينما بالعراق سرعة الشضية لمن تنفجر المفخخة تقريبا 420 كم بالساعة
.2 اليابان ما تنطفي عدهم الوطني و احنا هم ما تطفة لأن اصلا ما تجي و اذا جتي معناها اكو مشكلةبالكهرباء
.3 اليابان كصار لان الله خلقهم هيج و احنا من الضيم والقهر فوك روسنا و الحمل الثكيل و المشاكل هم راح نكصر مثلهم
. 4اليابان و العراق عدهم فوانيس و لالات بس اليابان حاطتهن بال( متحف الطبيعة المعابد التاريخية تستعملها عند تصوير الافلام التاريخية) اما في العراق ف حاطهيا ( بالهول بالمطبخ بالخطار) ولج تعااي امليها نفط ترة وشلللت
.5اليابان عدهم مساحات جوة الكاع جبيرة( مدن مصانع شوارع قطارات ) بينما العراق العظيم هم بي مدن جوة الكاع( حفر مال هاونات انفجار مال عبوات تصليحات و حفر مال بلدية و من يخلصون ينسون ايطمرون التراب )
.6اليابان اتصير عدهم زلازل و البيوت توكع و العراق همتوكع البيوت عبوات مفخخات قنينة الغاز اطك شي
.7اليابان عدهم ناطحات سحاب العراق عدنا ناطحات نخل( اعلة بناية 4 طوابق عدنا) بس هم ثنيناتها ناطحات
.8اليابان شعارهم الشمس و العراق هم ما اتغيب الشمس عنالان صيفنا 17 شهر و الشمس 24 ساعة تسمط سمط ف هم شعارنا ممكن نعتبرة الشمس
.9اليابان احتفلو ب رفع اخر ترفكلايت لان عدهم شبكة طرقو مواصلات و جسور و تخطيط بناء خرافي خلاهم يستغنون عن الترفكلايت بينما بالعراق همراح تنشال الترفكلايتات اولا محد يلتزم ثانيا اصلا ماكو كهرباء حتة المحروسة الترفكلايت تشتغل
.10 اليابان عدهم جبال عالية من حجر بينما بالعراق همنفس اليابان عدنا جبال عالية و نفس الشي بس مو من حجر*** من جياسة و مزابل و كشورمال نارنج
.11اليابان ما عدهم بانزين (خطيييية!!!) لان ديمشون سياراتهم بالطاقة الشمسية و المي بلي اكو هسة سيارات تمشي عال مي بينما بالعراق ماكو بانزين لانه العالم اصلا مدا تطلع و البانزين سرة منا للصين و سوق سودة مزرف مال جيب البنطرون الورة بس النتيجة انه بالعراق و اليابان ماكو بانزين
.12اليابان انشمرت عليهم قنابل( 1945) العراق هم انشمرتعليه قنابل (1980-1988) 1991 1996 1998 2003 و فوك
.13اليابان مرات تمشي اتشوف الشارع فاارغ لانه الناسكلها بالمدن اللي جوة الكاع لان همة هواية(مثل نمل عال كليجة) لهذا اتشوفون شوارعه مالبرة فارغة بينما بالعراق الشوارع هم فارغة لان منع تجول
.14 الياباني اذا اتواعد وية صاحبة بال 6 يجي بال 6ضبططط بينما العراق اذا اتواعد وية صاحبة بال 6 يجي بال 6 ضبطططط بس سنة الجاية (يلله نفس الشي)
.15نسبة الامية باليابان نفس نسبة الامية بالعراق( الامية باليابان ما يعرف يستعمل النت بينما عدنا اللي ميعرف يقرة ويكتب)
لهذا السبب كلمن ايكلكم( ايكلكم لو بهارات؟؟هع هع) انهاليابان متقدمة علينا كللوله جذذذذذذذذب نفس الشي
|حسن الخفاجي|
عدد الرسائل : 11
تاريخ التسجيل : 16/10/2011
|موضوع: رد: العراق واليابان جزء واحد وبلد واحد ((ماكو اي فرق)) الثلاثاء أكتوبر 18, 2011 1:48 am|| |